
CONFEDERACIÓ GENERAL DEL TREBALL DE CATALUNYA

Comitè Confederal – Secretariat Permanent

Via Laietana 18, 9è, 08003 BARCELONA -Tel. 93 310 33 62 – Móvil: 692057651

Correu electrònic: / spccc@cgtcatalunya.cat
RESOLUCIÓ DE LA REUNIÓ DE TREBALL D'ACCIÓ SINDICAL

Reunits representants de Federacions i de Sindicats presents en la reunió de treball d'Acció Sindical de la CGT de Catalunya a Barcelona el dia 17 de febrer de 2009, davant la situació laboral i social que la Crisi està suposant als treballadors de Catalunya i de l'estat espanyol, diem al conjunt de la Confederació: 
• Que la CGT està donant els passos que li correspon i que els moviments socials esperen de la nostra organització. 
• Que hem de fer un esforç des de la CGT, per a contactar amb els moviments veïnals que estan alçant la veu contra la situació i les mesures insuficients que emanen des del Govern. 
• Que veiem la necessitat de treballar cap a una Vaga General i anar avançant en la seva realització amb mobilitzacions coordinades dels sectors i empreses en lluita afectades pels ERO i acomiadaments. 
• Urgeix fer una autocrítica constructiva, perquè cada vegada siguem més les persones i els ens implicats perquè les mobilitzacions vagin a més. 
• Desenvolupar la coordinació per a donar respostes amb mobilitzacions en les comarques, com pas previ a la realització de la Vaga General. 
• Marcar-nos com objectiu prioritari aconseguir la implicació dels afiliats i delegats de CGT de les empreses afectades de forma especial per la crisi, els expedients, els tancaments, les reestructuracions, etc, en les dinàmiques de mobilització que desenvolupa l'organització. 
• Davant les perspectives d'augment de l'atur i de l'esgotament del subsidi d'atur, preparar plataformes d’aturats per a la seva mobilització. 
• Que dintre de la Campanya contra la Crisi, la CGT estem formant part d'ella, preparar la mobilització del dissabte 28 de Març i les accions que es vagin programant. 
• Donar suport les mobilitzacions del dia 8 de Març, dia de la dona treballadora, i informar de les accions que cada dia 25 realitza el moviment feminista en defensa del dret a l'avortament. 
• Desenvolupar un debat intern ampli, en les Federacions, Sindicats i Seccions Sindicals, per a aportar acords a la Plenària Extraordinària Confederal del pròxim dia 17 de Març que tindrà lloc a Barcelona. 
• Animar a totes aquelles Federacions i Sindicats que per diverses causes no han pogut estar en la reunió de treball, a implicar-se en la campanya que la CGT estem realitzant contra la Crisi. 

Salut i anarcosindicalisme.
SP-CGT Catalunya
Barcelona, 17 Febrer de 2009
